หุ้น4เม.ย.แรงไม่หยุดปิด14.31 จุด
หุ้นไทย 4 เม.ย.ปิดที่ 1,078.66จุด บวก 14.31 จุด มูลค่าซื้อขาย 41,948.76 ล้านบาท หลังต่างชาติเข้าไล่ซื้อ
4 เม.ย. 2554

หุ้นไทย 4 เม.ย.ปิดที่ 1,078.66จุด บวก 14.31 จุด มูลค่าซื้อขาย 41,948.76 ล้านบาท หลังต่างชาติเข้าไล่ซื้อ
ดัชนีตลาดหลักทรัพย์แห่งประเทศไทย วันที่ 4 เม.ย. เปิดตัวแรงและสามารถทรงตัวในระดับสูงได้ตลอดทั้งวันระหว่าง โดยสามารถขึ้นไปแตะที่ระดับ 1,080.49 จุด ซึ่งเป็นจุดสูงสุดของวัน ก่อนที่จะย่อลงมาปิดตลาดที่ 1,078.66 จุด เพิ่มขึ้น 14.31 จุด หรือ 1.34% มูลค่าการซื้อขาย 41,948.76 ล้านบาท
นายรักพงศ์ ไชยศุภรากุล ผู้จัการฝ่ายวิจัย เศรษฐกิจและกลยุทธ์ บริษัทหลักทรัพย์ (บล.) เคจีไอ (ประเทศไทย) กล่าวว่า ดัชนีหุ้นไทยปรับเพิ่มขึ้นต่อเนื่องจากสัปดาห์ก่อน เนื่องจากมีเงินทุนจากต่างประเทศไหลเข้ามาลงทุนในตลาดหุ้นเอเชีย 
"แม้ว่า จะยังไม่เห็นปริมาณการซื้อของนักลงทุนต่างชาติ แต่คาดว่า วันนี้นักลงทุนต่างชาติซื้อหนัก และต้องยอมรับว่า รอบนี้ เม็ดเงินจากต่างชาติไหลเข้ามามากกว่าที่นักวิเคราะห์คาด" นายรักพงศ์ กล่าว
ทั้งนี้ ปัจจัยที่ทำให้นักลงทุนต่างชาติมีมุมมองบวกต่อตลาดหุ้นเอเชีย รวมทั้งตลาดหุ้นไทย มี 2 ปัจจัย ได้แก่ ราคาน้ำมันที่ปรับเพิ่มขึ้นสูงกว่าคาด และการอ่อนค่าของเงินดอลลาร์สหรัฐ
"โครงสร้างของตลาดหุ้นอเชีย มีน้ำหนักของหุ้นพลังงานและสินค้โภคภัณฑ์สูง โดยเฉพาะตลาดหุ้นไทยและอินโดนีเซีย เพราะฉะนั้นเมื่อราคาน้ำมันเพิ่มขึ้น จากความเป็นไปได้ที่สถานการณ์ในตะวันออกกลางจะมีความยืดเยื้อ ทำให้หุ้นกล่มพลังงานน่าสนใจ" นายรักพงศ์ กล่าว
อย่างไรก็ตาม นายรักพงศ์ ประเมินว่า แนวโน้มตลาดหุ้นไทยในวันพรุ่งนี้ว่า แม้จะยังอยู่ในแนวโน้มขาขึ้น แต่เชื่อว่า จะชะลอการปรับเพิ่มขึ้นลง 
หลักทรัพย์ที่มีมูลค่าซื้อขายสูงสุด 5 อันดับแรก
BANPU  ปิด 786.00 บาท +14.00 บาท หรือ 1.81%
PTTEP ปิด 193.50 บาท +9.00 บาท หรือ 4.88%
PTTCH  ปิด 162.50 บาท +5.50 บาท หรือ 3.50%
PTT ปิด 368.00 บาท +11.00 บาท หรือ 3.08%
IRPC ปิด 6.10 บาท +0.15 บาท หรือ 2.52%